ai4bharat/Pralekha huggingface dataset:
उप राष्ट्रपति सचिवालय
मातृ भाषा में प्रवीणता हासिल करें : उपराष्ट्रपति
श्री नायडू ने कहा कि किसी भाषा को सीखने का अर्थ है संस्कृति और संस्कारों को आत्मसात करना
अखिल मानवता में एकता को दृढ़ करने के लिए लोगों से अधिक से अधिक भाषाएं सीखने का आग्रह किया
उपराष्ट्रपति श्री एम वेंकैया नायडू ने आज लोगों से अपनी मातृ भाषा को पढ़ने और उस में प्रवीणता हासिल करने का आग्रह किया, साथ ही उन्होंने लोगों को विभिन्न संस्कृतियों और उनके संस्कारों को जानने के लिए, यथा संभव अन्य भाषाएं भी सीखने की सलाह दी। उन्होंने कहा कि अन्य भाषाओं को सीखने से अखिल मानवता में एकता के सूत्र मजबूत होंगे तथा साथ ही अन्य प्रकार के अवसर भी प्राप्त होंगे।
आज अमेरिका के सान फ्रांसिस्को में आयोजित विश्व तेलुगु सांस्कृतिक समारोह के अवसर पर उपस्थित अतिथियों और प्रतिनिधियों को ऑनलाइन संबोधित करते हुए, श्री नायडू ने कहा कि भाषा सिर्फ अभिव्यक्ति का माध्यम ही नहीं है, बल्कि वह संस्कृति को भी अभिव्यक्ति देती है, उसके सनातन संस्कारों को व्यक्त करती है तथा हर संस्कृति की अपनी विशिष्टता को प्रतिबिंबित करती है। उन्होंने कहा हर भाषा सदियों से दूसरी भाषाओं के साथ संपर्क और संवाद के माध्यम से ही क्रमशः विकसित और समृद्ध होती जाती है।
उन्होंने कहा कि हर सभ्यता अपने नागरिकों की भाषा में, अपने सामाजिक, सांस्कृतिक, ऐतिहासिक, आर्थिक और भौतिक संदर्भों में, स्वयं को अभिव्यक्त करती है। श्री नायडू ने कहा भाषा ही आपको आपकी पहचान से अवगत कराती है और हमारी इस मौलिक जिज्ञासा का समाधान करती है कि आखिर " हम हैं कौन?", वो बताती है कि कोई व्यक्ति अपनी संस्कृति और अपने संस्कारों की अभिव्यक्ति, उनका बिम्ब होता है।
उन्होंने कहा कि समान भाषा एकता और साझे सामुदायिक विकास को सुनिश्चित करती है, अतः लोगों को विभिन्न संस्कृतियों के विषय में बेहतर जानकारी के लिए यथा संभव अधिक से अधिक भाषाएं सीखनी चाहिए। उन्होंने दृष्टिकोण के विकास और विचारधारा की सहिष्णुता के लिए सांस्कृतिक और भाषाई संबंधों और संवाद को बढ़ाने पर जोर दिया।
श्री नायडू ने लोगों से आग्रह किया कि वे अपने जीवन में सदैव, अंग्रेज़ी के चार ' M' के महत्व को समझें, उनका सम्मान करें - Mother , Mother land , Mother Tongue  और Mentor ।
उपराष्ट्रपति ने कहा कि धर्म निजी मुक्ति का मार्ग हो सकता है लेकिन संस्कृति उस उद्देश्य की पूर्ति के लिए लोगों की जीवन शैली का मार्गदर्शन करती है। संस्कृति के मूलभूत तत्व के रूप में भाषा हमारे जीवन, हमारे चरित्र और विचारों को गढ़ती है। इसी लिए ऋषियों और आचार्यों ने भाषा की शुद्धता पर विशेष बल दिया है।
राष्ट्रपति सचिवालय
राष्ट्रपति ने डॉ. राजेंद्र प्रसाद को उनकी जयंती पर पुष्पांजलि अर्पित की
राष्ट्रपति श्रीमती द्रौपदी मुर्मु ने आज  राष्ट्रपति भवन में भारत के पहले राष्ट्रपति डॉ. राजेंद्र प्रसाद को उनकी जयंती पर पुष्पांजलि अर्पित की।
प्रधानमंत्री कार्यालय
भारत-उज्बेकिस्तान आभासी शिखर सम्मेलन के दौरान प्रधानमंत्री की प्रारंभिक टिप्पणी
Excellency, नमस्कार।
सबसे पहले तो में 14 दिसम्बर को आपके कार्याकाल के 5 वे वर्ष में प्रवेश के लिए बधाई और शुभकामनाएं देना चाहता हुँ l
मैं इस साल उज़्बेकिस्तान की यात्रा के लिए उत्सुक था।
कोविड-19 महामारी की वजह से मेरी यात्रा तो नहीं हो पाई, लेकिन मुझे ख़ुशी है कि "Work From Anywhere” के इस काल में हम आज वर्चुअल माध्यम से मिल रहे हैं।
Excellency,
भारत और उज्बेकिस्तान दो समृद्ध सभ्यताएं हैं। हमारे प्राचीन समय से ही निरंतर आपसी संपर्क रहे हैं।
हमारे क्षेत्र की चुनौतियों और अवसरों के बारे में हमारी समझ और approach में बहुत समानता है। और इसलिए हमारे संबंध हमेशा से बहुत मजबूत रहे हैं।
2018 और 2019 में आपकी भारत यात्राओं के दौरान हमें कई मुद्दों पर चर्चा करने का अवसर मिला, जिससे हमारे संबंधों में एक नई गति देखने को मिली।
Excellency,
उग्रवाद, कट्टरवाद तथा अलगाववाद के बारे में हमारी एक जैसी चिंताएं हैं।
हम दोनों ही आतंकवाद के ख़िलाफ़ दृढ़ता से एक साथ खड़े हैं। क्षेत्रीय सुरक्षा के मुद्दों पर भी हमारा एक जैसा नजरिया है।
हम सहमत हैं कि अफगानिस्तान में शांति की बहाली के लिए एक ऐसी प्रक्रिया आवश्यक है जो स्वयं अफ़ग़ानिस्तान की अगुआई, स्वामित्व और नियंत्रण में हो। पिछले दो दशकों की उपलब्धियों को सुरक्षित रखना भी आवश्यक है।
भारत और उज्बेकिस्तान ने मिलकर India-Central Asia Dialogue की पहल ली थी। इसकी शुरुआत पिछले वर्ष समरकंद से हुई थी।
Excellency,
पिछले कुछ वर्षों में हमारी आर्थिक साझेदारी भी मजबूत हुई है।
हम उज्बेकिस्तान के साथ अपनी development partnership को भी और घनिष्ट बनाना चाहते हैं।
मुझे यह जानकर खुशी है कि भारतीय Line of Credit के अंतर्गत कई projects पर विचार किया जा रहा है।
आपकी विकास प्राथमिकताओं के अनुसार हम भारत की expertise और experience साझा करने के लिए तैयार हैं।
Infrastructure, IT, शिक्षा, स्वास्थ्य, training और capacity building जैसे क्षेत्रों में भारत में काफी काबिलियत है, जो उज्बेकिस्तान के काम आ सकती है। हमारे बीच कृषि संबंधित Joint Working Group की स्थापन एक महत्वपूर्ण और सकारात्मक कदम हैं l इससे हम अपने कृषि व्यापार बढ़ाने के अवसर खोज सकते हैं जिससे दोनों देशों के किसानों को मदद मिलेंगी l
Excellency,
हमारी सुरक्षा साझेदारी द्विपक्षीय संबंधों का एक मजबूत स्तम्भ बनती जा रही है।
पिछले वर्ष हमारे सशस्त्र बलों का सबसे पहला संयुक्त सैन्य अभ्यास हुआ।
Space और Atomic energy के क्षेत्रों में भी हमारे सयुंक्त प्रयास बढ़ रहे हैं।
यह भी संतोष का विषय है कि कोविड-19 महामारी के इस कठिन समय में दोनों देशों ने एक-दूसरे को भरपूर सहयोग दिया है। चाहे दवाइयों की आपूर्ति के लिए हो या एक-दूसरे के नागरिकों को सुरक्षित घर लौटाने के लिए।
हमारे प्रदेशों के बीच भी सहयोग बढ़ रहा है। गुजरात और अन्दिजों की सफल भागीदारी के मॉडल पर अब हरियाणा और फरगाना के बीच सहयोग की रूपरेखा बन रही है।
Excellency,
आपके नेतृत्व में उज्बेकिस्तान में महत्वपूर्ण बदलाव आ रहे हैं, और भारत में भी हम reforms के मार्ग पर अडिग हैं।
इससे Post-Covid काल में हमारे बीच आपसी सहयोग की संभावनाएं और बढ़ेंगी।
मुझे विश्वास है कि आज की हमारी इस चर्चा से इन प्रयासों को नई दिशा और ऊर्जा मिलेगी।
Excellency,
मैं अब आपको आपके Opening Remarks के लिए आमंत्रित करता हूं l
उप राष्ट्रपति सचिवालय
उपराष्ट्रपति ने दशहरे की पूर्व संध्या पर राष्ट्र को बधाई दी
उपराष्ट्रपति श्री जगदीप धनखड़ ने दशहरे की पूर्व संध्या पर लोगों को बधाई दी है। उनके संदेश का पूरा पाठ इस प्रकार है-
“मैं सम्पूर्ण भारत में पारंपरिक हर्षोल्लास के साथ मनाए जाने वाले पर्व, दशहरा के सुअवसर पर देशवासियों को हार्दिक शुभकामनाएं तथा बधाई देता हूं।
बुराई पर अच्छाई की विजय का प्रतीक दशहरा, धर्म या धार्मिकता में हमारी आस्था को और भी दृढ़ करता है। यह पर्व, सत्य, न्याय, करुणा, कर्तव्य तथा साहस जैसे भगवान राम के सद्गुणों को स्मरण करने तथा उनसे प्रेरणा लेने का है।
मेरी कामना है कि यह त्यौहार राष्ट्र में शांति, समृद्धि तथा सौहार्द लाए।”...
एमजी/एएम/आईपीएस/एसएस
(Visitor Counter : 196
शिक्षा मंत्रालय
श्री धर्मेंद्र प्रधान शिक्षा और कौशल विकास के क्षेत्र में जुड़ाव, साझेदारी और सहयोग की संभावनाओं को तलाशने के लिए चार दिनों की ऑस्ट्रेलिया यात्रा पर रवाना
केंद्रीय शिक्षा एवं कौशल विकास और उद्यमिता मंत्री श्री धर्मेंद्र प्रधान भारत-ऑस्ट्रेलिया के संबंधों को मजबूत करने और शिक्षा एवं कौशल विकास के क्षेत्र में जुड़ाव, साझेदारी और सहयोग की संभावनाओं को तलाशने के लिए चार दिनों की ऑस्ट्रेलिया की यात्रा पर हैं।
रवानगी से पहले अपने बयान में श्री प्रधान ने कहा कि भारत के शिक्षा क्षेत्र में सुधार और भारत-ऑस्ट्रेलिया द्विपक्षीय संबंधों में नए उत्साह ने, दोनों पक्षों के लिए ज्ञान आधारित अर्थव्यवस्था को हमारे सहयोग के प्रमुख स्तंभ के रूप में स्थापित करने के अपार अवसर खोल दिए हैं। उन्होंने भरोसा व्यक्त किया कि ये दौरा हमारे उद्देश्य की एकता को गति देगा, अंतर-राष्ट्रीय ज्ञान सेतुओं के निर्माण में मदद करेगा और लर्निंग, कौशल, अनुसंधान, इनोवेशन, उद्यमिता इन सभी क्षेत्रों में सभी स्तरों पर हमारे जुड़ाव को और व्यापक बनाएगा तथा दोनों देशों के लोगों के आपसी जुड़ाव को मजबूत करेगा।
अपनी चार दिवसीय यात्रा के दौरान 21 अगस्त को मंत्री महोदय भारतीय प्रवासियों के साथ बातचीत करेंगे। अगले दिन श्री प्रधान अपने ऑस्ट्रेलियाई समकक्ष श्री जेसन क्लेयर के साथ ऑस्ट्रेलिया भारत शिक्षा परिषद की छठी बैठक की सह-अध्यक्षता करने के लिए वेस्टर्न सिडनी यूनिवर्सिटी  का दौरा करेंगे। एनएसडब्ल्यू विधान परिषद सदस्य, शिक्षा मंत्री सुश्री सारा मिशेल के साथ श्री प्रधान एक स्कूल का दौरा करेंगे। वे सिडनी स्थित टेफ एनएसएफ और यूनिवर्सिटी ऑफ न्यू साउथ वेल्स  का भी दौरा करेंगे, जहां वे कुलपतियों और ऑस्ट्रेलियाई सरकार के शिक्षा विभाग के वरिष्ठ प्रतिनिधियों से बातचीत करेंगे।
23 अगस्त, 2022 को मंत्री महोदय मेलबर्न में कंगन इंस्टीट्यूट और डीकिन यूनिवर्सिटी का दौरा करेंगे। वे शिक्षाविदों और ऑस्ट्रेलियाई शिक्षा एवं स्किलिंग इकोसिस्टम के नेताओं और मेलबर्न में रहने वाले भारतीय प्रवासियों से मुलाकात करेंगे। श्री प्रधान सांसद, कौशल और प्रशिक्षण मंत्री माननीय ब्रेंडन ओ'कॉनर के साथ एक वर्चुअल द्विपक्षीय बैठक भी करेंगे। अगले दिन श्री प्रधान सफल ऑस्ट्रेलिया-भारत अनुसंधान सहयोग निर्मित करने को लेकर 'ग्रुप ऑफ 8' के साथ संवाद करेंगे। वे ऑस्ट्रेलिया इंडियन चैंबर ऑफ कॉमर्स और मोनाश यूनिवर्सिटी द्वारा आयोजित डायलॉग में भी भाग लेंगे। बाद में मंत्री महोदय मेलबर्न में भारतीय छात्रों के साथ बातचीत करेंगे।
रक्षा मंत्रालय
रक्षा राज्यमंत्री श्री श्रीपद नाइक ने बच्चों को “नवीन भारत” के निर्माण में अग्रणी भूमिका निभाने को कहा
रक्षा राज्यमंत्री श्री श्रीपद नाइक ने आज बच्चों को भारत को नई ऊंचाइयों तक ले जाने में प्रधानमंत्री श्री नरेन्द्र मोदी से प्रेरणा ग्रहण करने के लिए प्रोत्साहित किया। रक्षा राज्य मंत्री 41 सरकारी विद्यालयों के 35,00 बच्चों, जो “नवीन भारत” प्रदर्शित करेंगे एवं 700 एनसीसी कैडेटों, जो 15 अगस्त, 2019 को यहां ऐतिहासिक लालकिले में स्वतंत्रता दिवस समारोह में भाग लेंगे, को संबोधित कर रहे थे। श्री श्रीपद नाइक ने बच्चों से उन गुणों को आत्मसात करने को कहा जिन्हें प्रधानमंत्री अपने स्वतंत्रता दिवस संबोधन के दौरान साझा करेंगे।
रक्षा राज्य मंत्री ने समारोह की तैयारी के दौरान पिछले कुछ दिनों के चुनौतीपूर्ण मौसम में लंबे समय तक बैठने के बच्चों के संकल्प की भी सराहना की। उन्होंने कहा कि यही वजह है कि मुझे आपकी कड़ी मेहनत के लिए आपको निशानी प्रदान करने में अपार प्रसन्नता हो रही है।
बाद में, रक्षा राज्य मंत्री ने भाग लेने वाले प्रत्येक विद्यालय के एक शिक्षक और एक छात्र को तथा एनसीसी ग्रुप के यूनिट इन-चार्ज को एवं सभी प्रतिभागी बच्चों / कैडेटों की तरफ से एक कैडेट को स्मारिका प्रदान किया।
रक्षा मंत्रालय
भारतीय नौसेना कर्मियों के मर्चेंट नेवी में स्थानांतरण के लिए भारतीय नौसेना और शिपिंग महानिदेशालय के बीच समझौता ज्ञापन पर हस्ताक्षर
भारतीय नौसेना के सेवारत और सेवानिवृत्त दोनों तरह के कर्मियों को मर्चेंट नेवी में स्थानांतरित करने के लिए भारतीय नौसेना  और नौवहन महानिदेशालय के बीच 20 जून 2022 को एक ऐतिहासिक समझौता ज्ञापन  पर हस्ताक्षर किए गए हैं। इस समझौता ज्ञापन के माध्यम से, नौवहन महानिदेशालय ने अंतरराष्ट्रीय एसटीसीडब्ल्यू  परंपरा के अनुसार भारतीय नौसेना कर्मियों के प्रमाणीकरण की कल्पना की है, जो माननीय प्रधानमंत्री के वैश्विक नाविकों में भारतीय उपस्थिति और हिस्सेदारी का विस्तार करने के दृष्टिकोण को आगे बढ़ाने के लिए है। यह समझौता ज्ञापन नीली अर्थव्यवस्था सहित समुद्री क्षेत्र पर भारत सरकार के फोकस के साथ-साथ कुशल और प्रशिक्षित मानव संसाधनों के इष्टतम उपयोग के भी अनुरूप है।
इस बदलाव को प्रभावी करने के लिए विस्तृत प्रक्रिया डीजी शिपिंग द्वारा 2022 के डीजीएस आदेश 17 के माध्यम से जारी की गई है। यह आदेश नौसेना समुद्री सेवा और भारतीय नौसेना  कर्मियों द्वारा दिए गए उन्नत प्रशिक्षण को विधिवत स्वीकार करता है जिसमें समुद्री के साथ ही तकनीकी, दोनों क्षेत्र में आईएन के लगभग सभी अधिकारियों और नाविकों के कैडर शामिल हैं। यह योजना नौसेना कर्मियों को आवश्यक ब्रिजिंग पाठ्यक्रमों और परीक्षाओं से गुजरने के बाद और कुछ मामलों में एसटीसीडब्ल्यू प्रावधानों के तहत अनिवार्य न्यूनतम व्यापारी जहाज समुद्री सेवा पूरी कर सक्षमता का प्रमाण पत्र प्राप्त करना सुनिश्चित करेगी। यह आईएन कर्मियों को भारत में और साथ ही दुनिया भर में शिपिंग कंपनियों में मर्चेंट जहाजों पर विभिन्न पदनामों के लिए सहज स्थानांतरण में सहायता करेगा।
इस स्थानांतरण योजना को काफी परिश्रम और अंतर्राष्ट्रीय नियमों सहित कई कारकों को ध्यान में रखते हुए तैयार किया गया है। इन योजनाओं में कई प्रावधान हैं जो मर्चेंट नेवी में शीर्ष रैंक तक भी आईएन कर्मियों को सीधे बिठाने की पेशकश करते हैं। नौसेना में पर्याप्त अनुभव वाले आईएन कर्मी अब समुद्री क्षेत्र में असीमित टन भार के साथ विदेश जाने वाले जहाजों पर सीधे प्रमुख के रूप में और इंजीनियरिंग क्षेत्र में मुख्य अभियंता के पद तक शामिल हो सकेंगे।
स्वास्थ्य एवं परिवार कल्याण मंत्रालय
केन्द्रीय स्वास्थ्य एवं परिवार कल्याण राज्य मंत्री डा. भारती प्रविण पवार ने कोझीकोड, केरल में निपाह वायरस के प्रकोप पर नियंत्रण के लिये उठाये गये कदमों की समीक्षा की
तैयारियों की जानकारी लेने के लिये पुणे स्थित आईसीएमआर-एनआईवी इंस्टीट्यूट का दौरा किया
उच्च स्तरीय केन्द्रीय और आईसीएमआर टीमें बीएसएल-3 लैब सहित सुविधाओं के साथ निरीक्षण के लिए कोझिकोड पहुंची
केन्द्रीय स्वास्थ्य एवं परिवार कल्याण मंत्री डा. भारती प्रविण पवार ने पुणे में आज इंडियन काउंसिल आफ मेडिकल रिसर्च - नेशनल इंस्टीट्यूट आफ वायरोलॉजी  से केरल के कोझीकोड में निपाह वायरस के प्रकोप पर नियंत्रण के लिये उठाये गये कदमों की समीक्षा की।
समीक्षा के बाद डा. पवार ने कहा, ‘‘माननीय प्रधानमंत्री श्री नरेन्द्र मोदी और माननीय केन्द्रीय स्वास्थ्य मंत्री डा. मनसुख मांडविया के नेतृत्व में भारत सरकार स्थिति पर नजर रखे हुये है और प्रसार की रोकथाम के लिये जरूरी कदम उठाये जा रहे हैं।’’
डा. पवार ने कहा कि केन्द्रीय स्वास्थ्य मंत्री डा. मनसुख मांडविया के मार्गदर्शन में केन्द्र और आईसीएमआर-एनआईवी से बीएसएल-3 प्रयोगशालाओं से लैस मोबाइल यूनिटों के साथ उच्चस्तरीय टीमें पहले ही कोझीकोड पहुंच चुकीं हैं जो कि वहां जमीनी स्तर पर परीक्षण कार्य करेंगी। उन्होंने यह भी घोषणा की कि कोझीकोड की प्रभावित ग्राम पंचायतों को आवाजाही पर रोक वाले पृथक क्षेत्र के तौर पर घोषित कर दिया गया है। केन्द्रीय स्वास्थ्य मंत्रालय द्वारा डा. माला छाबड़ा के नेतृत्व में एक बहु-अनुशासनात्मक टीम को इस प्रकोप से निपटने में जन स्वास्थ्य उपायों को करने में राज्य सरकार की मदद के लिये वहां भेजा गया है।
केन्द्रीय मंत्री ने आश्वासन दिया कि केन्द्रीय स्वास्थ्य मंत्रालय और आईसीएमआर-एनआईवी स्थिति की दैनिक आधार पर निगरानी कर रहे हैं और वायरस प्रकोप से निपटने के लिये केन्द्र सरकार की तरफ से हर संभव व्यवस्था की जा रही है।
प्रधानमंत्री कार्यालय
प्रधानमंत्री 30 नवंबर को वाराणसी जाएंगे और एनएच-19 के वाराणसी-प्रयागराज खंड की छह लेन चौड़ीकरण परियोजना का उद्घाटन करेंगे
प्रधानमंत्री देव दीपावली में हिस्सा लेंगे और श्री काशी विश्वनाथ मंदिर गलियारा परियोजना स्थल का भी दौरा करेंगे
- राजातालाब  खंड की छह लेन चौड़ीकरण परियोजना को राष्ट्र को समर्पित करेंगे। दौरे के समय, प्रधानमंत्री देव दीपावली में हिस्सा लेंगे, काशी विश्वनाथ मंदिर गलियारा परियोजना की साइट पर जाएंगे और सारनाथ पुरातत्व स्थल भी जाएंगे।
कुल 2447 करोड़ रुपये की लागतसे बने नए चौड़े और छह लेन वाले एनएच-19 के 73 किमी के हिस्से में विस्तार के चलते प्रयागराज और वाराणसी के बीच यात्रा के समय में एक घंटे कम लगने की संभावना है।
देव दीपावली, जो वाराणसी में प्रकाश और उत्साह का विश्व प्रसिद्ध त्योहार बन गया है, कार्तिक माह की पूर्णिमा को मनाया जाता है। वाराणसी के राज घाट पर प्रधानमंत्री के दीया जलाने के साथ ही इस उत्सव की शुरुआत होगी, जिसके बाद गंगा नदी के दोनों किनारों पर 11 लाख दीप जलाए जाएंगे।
यात्रा के दौरान, प्रधानमंत्री निर्माणाधीन काशी विश्वनाथ मंदिर गलियारा परियोजना की प्रगति की समीक्षा करने के लिए साइट पर भी जाएंगे। वह सारनाथ के पुरातात्विक स्थल पर प्रकाश और ध्वनि शो भी देखेंगे, जिसका उद्घाटन उन्होंने इसी महीने की शुरुआत में किया था।
रक्षा मंत्रालय
गणतंत्र दिवस 2021 पर प्रतिष्ठित सेवा और वीरता पुरस्कार विजेता
26 जनवरी 2021 के अवसर पर निम्नलिखित नौसैनिकों को प्रतिष्ठित / सेवा / वीरता पुरस्कारों से सम्मानित किया गया है: -
परम विशिष्ट सेवा मेडल
- वाइस एडमिरल आर हरि कुमार, एवीएसएम, वीएसएम
- वाइस एडमिरल एमएस पवार, एवीएसएम, वीएसएम
- वाइस एडमिरल एसआर सरमा, एवीएसएम, वीएसएम
अति विशिष्ट सेवा पदक
- रियर एडमिरल फिलिप जॉर्ज पोर्टिनमोटिल, एनएम
- रियर एडमिरल वी मोहन डॉस, वीएसएम
- रियर एडमिरल श्रीनिवास वेनम, एनएम
- रियर एडमिरल स्वामीनाथ कृष्णा, वीएसएम
- आर एडीएम स्वामीनाथ राजन, एनएम
- रियर एडमिरल संजय वात्सयान, एनएम
- रियर एडमिरल श्रीकुमार नायर, एनएम
नौ सेना पदक 
- कमांडर गौरव कुमार सैनी
नौ सेना पदक 
- सर्जन रियर एडमिरल शीतला मथाई, वीएसएम
- सीएमडीई रवी मालहोत्रा, वीएसएम
- कोमोडोर अनिल मारिया
- कोमोडोर राहुल विल्स गोखले
- कोमोडोर राजदीप सिंह धालीवाल
- कोमोडोर एएन सतीश मेघनाथ सेनाई
- कैप्टन सतीश मेघनाथ शेंई
- कैप्टन पीई प्रसाद
विशिष्ट सेवा पदक
- रियर एडमिरल संदीप मेहता
- सर्जन रियर एडमिरल आरती सरीन
- कोमोडोर श्रीकांत केसनुर बंदोपंत
- कोमोडोर अशोक कुमार राय
- कोमोडोर सिद्धार्थ सन्त
- कोमोडोर प्रशांत चौधरी
- कोमोडोर अजय बी
- कोमोडोर रमेश एमएस मेनन
- कोमोडोर मारवाहा गौतम
- कैप्टन पंकज चौहान
- सर्जन कैप्टन दिव्या गौतम
- कैप्टन बिरेंद्र सिंह बैंस
- कैप्टन सुमित सिंह सोढ़ी
- कैप्टन कपिल भाटिया
- सर्जन कमांडर कौशिक कुमार भोल
- जय सिंह एमसीपीओ 
एमजी/ एएम/ केजे
(Visitor Counter : 252
कौशल विकास एवं उद्यमिता मंत्रालय
विश्व कौशल अंतर्राष्ट्रीय प्रतियोगिता में भारत की भागीदारी को ओलंपिक प्रतियोगिता के समान देखा जाना चाहिए – डॉ. महेन्द्र नाथ पांडे, कौशल विकास एवं उद्यमिता मंत्री
(विश्व कौशल कज़न - 2019 में शामिल होने भारत की ओर से जा रहे 48 सदस्यीय दल को आज राजधानी दिल्ली में एक समारोह में भव्य विदाई दी गई। दुनियाभर में अपनी कौशल का डंका बजाने के लिए भागीदारों को प्रेरित करने के उद्देश्य से इसका आयोजन कौशल विकास एवं उद्यमिता मंत्रालय के अंतर्गत राष्ट्रीय कौशल विकास निगम द्वारा किया गया। इस प्रतियोगिता में भाग लेने वाला भारत छठा सबसे बड़ा दल है।
रूस के कजन में 22 अगस्त से 27 अगस्त तक चलने वाले इस बड़े कार्यक्रम में 56 कौशल प्रतियोगिताएं होंगी जिसमें 60 देशों के लगभग 1500 प्रतियोगी हिस्सा लेंगे। भारत का 48 सदस्य दल 44 कौशल प्रतियोगिताओं में हिस्सा लेगा जिसमें मोबाइल रोबोटिक्स, प्रोटोटाइप मॉडलिंग, हैयरड्रेसिंग, बेकिंग, कन्फ्रेक्शनरी एवं पैटिस, ईंट बनाना, कार पेंटिंग इत्यादि शामिल हैं। इस दल के साथ 44 विशेषज्ञ और 14 व्याख्याकार कजन गए हैं। वर्ष 2017 में आबू धाबी में आयोजित विश्व कौशल अंतर्राष्ट्रीय प्रतियोगिता में भारत का 28 सदस्य दल हिस्सा लिया था जिसमें दल ने एक रजत, एक कांस्य और 9 उत्कृष्टता मेडल जीते थे।
भारतीय दल के सदस्यों को संबोधित करते हुए कौशल विकास एवं उद्यमिता मंत्रीडॉ. महेन्द्र नाथ पांडे ने कहा कि राष्ट्रीय स्तर पर अपनी प्रतिभा का लोहा मनवा चुकेआप सभी 48 प्रतियोगियों को हार्दिक बधाई। उन्होंने कहा कि आप सभी रूस में विश्व के सबसे बड़े कौशल प्रतियोगिता में देश का प्रतिनिधित्व करने जा रहे हैं। मेरी आपको सलाह है कि आप प्रतियोगिता की सच्ची भावना से हिस्सा लें और वैश्विक मंच पर भारत का मान बढ़ाएं। डॉ. महेन्द्र नाथ पांडे ने प्रतियोगियों को भारत का ब्रांड राजदूत बताते हुए कहा कि उनकी सफलता से हर उस भारतीय युवा को प्रेरणा मिलेगी जो जीवन में कुछ बेहतर करना चाहते हैं।उन्होंने इस दल में छह लड़कियों के शामिल होने पर खुशी जाहिर की और कहा कि आने वाले वर्षों में इस प्रतियोगिता में लड़कियों की संख्या बढ़ाई जाएगी। इसके साथ ही उन्होंने यह भी कहा कि विश्व कौशल प्रतियोगिता में शामिल होने जा रहे भारतीय दल को वैसी ही लोकप्रियता मिलेगी जैसी ओलंपिक और एशियाई खेलों में मिलती है।
रेल मंत्रालय
सरकार ने वैभववाड़ी-कोल्हापुर  के बीच नई लाइन  के निर्माण को मंजूरी दी
प्रस्तावित लाइन से महाराष्ट्र और कर्नाटक के कई विद्युत संत्रंयों हेतु थर्मल कोयले की ढुलाई के लिए दूरी घट जाएगी
इस परियोजना के तहत पश्चिमी बंदरगाहों के लिए छोटे निकासी मार्ग के बन जाने से बेलगाम, बेल्लारी, गुलबर्ग, कोल्हापुर, रत्नागिरी, सिंधुदुर्ग, लातूर, बीड और सोलापुर जिलों के लाभान्वित होने की आशा
पश्चिमी तट पर विश्वस्तरीय बुनियादी ढांचागत सुविधाओं के निर्माण के प्रस्ताव से ये जिले काफी लाभान्वित होंगे
वैभववाड़ी-कोल्हापुर लाइन के बन जाने से विजयदुर्ग बंदरगाह, गुलबर्ग, आदिलाबाद और निकटवर्ती औद्योगिक क्लस्टर पश्चिमी तट से निकटता का लाभ उठाने में समर्थ हो जायेंगे
इस परियोजना के तहत निर्माण के दौरान लगभग 26 लाख कार्य दिवसों के लिए प्रत्यक्ष रोजगार सृजित होंगे
इस परियोजना की कुल अनुमानित लागत 3,439 करोड़ रुपये है और यह वर्ष 2023-24 तक पूरी होगी
 के बीच नई लाइन  का निर्माण करने संबंधी रेल मंत्रालय की योजना को मंजूरी दे दी है। यह परियोजना वर्ष 2023-24 तक पूरी हो जाएगी और इसका कार्यान्वयन मध्य रेलवे के निर्माण संगठन द्वारा किया जाएगा।
वैभववाड़ी से कोल्हापुर  तक प्रस्तावित लाइन महाराष्ट्र राज्य के कोल्हापुर, रत्नागिरी और सिंधुदुर्ग जिलों से होकर गुजरेगी। प्रस्तावित लाइन मध्य रेलवे के मौजूदा पुणे-कोल्हापुर खंड पर अवस्थित कोल्हापुर रेलवे स्टेशन  को कोंकण रेलवे के मौजूदा रोहा-मडगांव खंड पर अवस्थित वैभववाड़ी रेलवे स्टेशन से जोड़ेगी। प्रस्तावित संपर्क अथवा लाइन से महाराष्ट्र और कर्नाटक के कई विद्युत संयंत्रों हेतु तापीय या थर्मल कोयले की ढुलाई के लिए दूरी घट जाएगी।
वैभववाड़ी-कोल्हापुर  के बीच नई लाइन के बन जाने से बेलगाम, बेल्लारी, बीजापुर, गुलबर्ग, लातूर और सोलापुर जिलों के प्रत्यक्ष रूप से लाभान्वित होने की आशा है। इसके साथ ही इस लाइन की बदौलत पश्चिमी बंदरगाहों के लिए एक छोटा निकासी मार्ग सृजित होगा क्योंकि मध्य और कोंकण क्षेत्रों के बीच रेल कनेक्टिविटी का अभाव है। इसके चलते उत्तरी कर्नाटक और दक्षिणी महाराष्ट्र क्षेत्र में विद्युत संयंत्रों के लिए आपूर्ति मार्ग या रूट लंबे हो गए हैं जिससे विभिन्न बंदरगाहों जैसे कि मुम्बई, जेएनपीटी, कृष्णपत्तनम और न्यू मंगलोर से आने वाली आपूर्ति प्रभावित होती है। इसका मुख्य कारण रत्नागिरी-पनवेल-पुणे रेल रूट का अपेक्षाकृत ज्यादा लंबा होना है।
पश्चिमी महाराष्ट्र के एक हिस्से के रूप में कोल्हापुर क्लस्टर एक जीवंत औद्योगिक बेल्ट है जिसमें विनिर्माण आधारित उद्योग, ऑटो कलपुर्जे एवं सहायक पार्ट्स, चीनी का विनिर्माण, वस्त्र, खाद्य तेल प्रसंस्करण फैक्टरियां इत्यादि शामिल हैं। पश्चिमी तट के साथ-साथ इसके निकटवर्ती क्षेत्र में औद्योगिक विकास में तेजी आने से भविष्य में आयात में वृद्धि दर्ज की जाएगी। यही नहीं, पश्चिमी तट पर अवस्थित जयगढ़ और विजयदुर्ग में विश्वस्तरीय बुनियादी ढांचागत सुविधाओं के प्रस्तावित निर्माण से संबंधित जिले काफी लाभान्वित होंगे। अतः वैभववाड़ी-कोल्हापुर  के बीच नई लाइन के बन जाने से विजयदुर्ग बंदरगाह, गुलबर्ग, आदिलाबाद और निकटवर्ती औद्योगिक क्लस्टर पश्चिमी तट से अपनी निकटता का लाभ उठाने में समर्थ हो जायेंगे।
इतना ही नहीं, वर्तमान वैभववाड़ी-रोहा-पुणे रूट और मिराज-पुणे-पनवेल-पेन रूट पर चलने वाली मालगाड़ियों के लिए भी दूरी के साथ-साथ इसमें लगने वाले समय में उल्लेखनीय कमी संभव होगी, बशर्ते कि इन्हें वैभववाड़ी-कोल्हापुर  परियोजना लाइन के रास्ते चलाया जाए। इस परियोजना के तहत निर्माण के दौरान लगभग 26 लाख कार्य दिवसों या श्रम दिवसों के लिए प्रत्यक्ष रोजगार सृजित होंगे।
गृह मंत्रालय
भारत सरकार ने मणिपुर की राज्यपाल की अध्यक्षता में मणिपुर में शांति समिति का गठन किया
भारत सरकार ने मणिपुर की राज्यपाल की अध्यक्षता में मणिपुर में शांति समिति का गठन किया है। समिति के सदस्यों में मुख्यमंत्री, राज्य सरकार के कुछ मंत्री, सांसद, विधायक और विभिन्न राजनीतिक दलों के नेता शामिल हैं। समिति में पूर्व सिविल सेवक, शिक्षाविद्, साहित्यकार, कलाकार, सामाजिक कार्यकर्ता और विभिन्न जातीय समूहों के प्रतिनिधि भी शामिल हैं।
समिति का अधिकार क्षेत्र  राज्य के विभिन्न जातीय समूहों के बीच शांति प्रक्रिया को सुगम बनाने होगा, जिसमें शांतिपूर्ण वार्ता और परस्पर विरोधी पक्षों/समूहों के बीच बातचीत शामिल है। समिति को सामाजिक समरसता और आपसी समझ मजबूत करने और विभिन्न जातीय समूहों के बीच सौहार्दपूर्ण संचार को सुगम बनाना चाहिए।
केंद्रीय गृह मंत्री एवं सहकारिता मंत्री, श्री अमित शाह ने 29 मई 2023 से 1 जून 2023 के दौरान मणिपुर राज्य का दौरा किया था और स्थिति का जायजा लेने के बाद शांति समिति के गठन की घोषणा की थी।
प्रधानमंत्री कार्यालय
प्रधानमंत्री ने पूर्व प्रधानमंत्री डॉ. मनमोहन सिंह को उनके जन्मदिन पर बधाई दी
प्रधानमंत्री ने पूर्व प्रधानमंत्री डॉ. मनमोहन सिंह को उनके जन्मदिन पर बधाई दी है।
प्रधानमंत्री ने एक ट्वीट में कहा-
“पूर्व प्रधानमंत्री डॉ. मनमोहन सिंह जी को उनके जन्मदिन की बधाई। मैं उनके लंबे जीवन और बेहतर स्वास्थ्य के लिए कामना करता हूं।”